runetrust/blame-folketinget-dk huggingface dataset:
Kristian Jensen (V), 2010-02-03:
Der er ikke tale om nogen ekstraskat; der er tale om, at nogle ikke får lige så stor en skattelettelse som andre; der er tale om, at når vi kigger på, at marginalskatten falder for en gruppe mennesker, som har haft et meget stort fradrag, da de sparede op til deres pension, så skal udligningsskatten gøre, at deres skattelettelse ikke bliver helt så stor, netop fordi de fik et meget højt skattefradrag, da de satte pengene ind på deres pensionsopsparing.
Keld Albrechtsen (EL), 2004-12-08:
Det er det, der sker her, og det her er et eklatant eksempel på noget af den værste lobbyisme, jeg nogen sinde har set, nemlig kemiindustriens evne til at køre rundt med ministrene, inklusive den danske statsminister, ved først at få det flyttet og så derefter få ramponeret forslaget så meget, at det lovforslag, der nu er tilbage, nærmest er værre end ingenting.
Villy Søvndal (SF), 2010-10-07:
Jeg vil sige til statsministeren, at det er en ufattelig magtarrogance at stå med i en sag, hvor sundhedsministeren på 3 dage har haft tre forskellige synspunkter, hvor statsministeren inden for den sidste uge har haft to forskellige standpunkter, og hvor ministrene skifter forklaring lige så hurtigt, som vi andre skifter andre ting.
Lennart Damsbo-Andersen (S), 2011-02-09:
Hvad er ministerens svar til de der unge mennesker, som i dag ikke kan få en uddannelse eller ikke har en uddannelse, når mulighederne er blevet forringet, og når vi samtidig ved, at det er en væsentlig faktor for, at man kan få en bedre sundhed i sit liv, og at man også kan få et længere liv?
Karina Lorentzen Dehnhardt (SF), 2019-11-22:
Hvis folketingsmedlemmerne skal have mulighed for at følge med, gøre deres arbejde ordentligt, kontrollere regeringen og have en nogenlunde chance for at matche den viden, der ligger i ministerierne, er det vigtigt, at partiernes grupper får støtte til rådgivning og ekspertise.
Bertel Haarder (V), 2011-03-23:
Jeg har tværtimod forklaret, at Sundhedsstyrelsen ikke bare er i gang med at undersøge det, men er lige ved at være færdig med at undersøge det, at jeg får en rapport om det, og at jeg er meget interesseret i at få vurderingen af, om Sundhedsstyrelsens anbefalinger i almindelighed bliver fulgt eller ikke bliver fulgt.
Tove Videbæk (KRF), 2000-03-28:
Det er helt rimeligt, at der er adgang til at klage over professionelle set i forhold til det, man med rette kan forvente fra en bestemt person eller personalegruppe, men det må også præciseres, hvilke personer og hvilke personalegrupper det indbefatter. Kristeligt Folkeparti ser frem til en positiv behandling
Christian Juhl (EL), 2011-11-25:
Jeg kan ikke helt garantere for, at mine pædagogiske evner rækker til altid at forklare, hvad der er vanskeligt at forstå for Dansk Folkeparti, men alt i alt er de aftaler, vi har lavet med den nye regering, med til at kickstarte økonomien, og jeg har selv en klar overbevisning om, at vi har startet en udvikling, der giver mange flere arbejdspladser, end hr. Bent Bøgsted har været med til de sidste 10 år med den gamle regering, for der er alt stort set blevet sat i stå.
Birgitte Vind (S), 2024-01-31:
Det har de simpelt hen presset igennem ved at have gode argumenter, og det synes jeg er en helt fantastisk læringsplatform at give vores unge, for det giver dem mod på og blod på tanden til at gå længere og måske på et tidspunkt melde sig ind i et politisk parti og engagere sig i demokratiet.
Jens Henrik Thulesen Dahl (DF), 2020-03-10:
Nu må der jo være en debat, synes jeg, men som jeg også har forstået de anbefalinger, som ligger fra den ekspertgruppe, der har været nedsat, så er der en enighed – jeg husker ikke, om der er fuld enighed, eller om der bare er meget bred enighed – om, at det adaptive system nok ikke er det, der skal anvendes fremover.
Martin Lidegaard (RV), 2016-04-12:
Vi har jævnligt debatten om, at det er godt, at folk kommer ind i Folketinget med lidt arbejdserfaring, og omvendt må jeg sige – for jeg har prøvet både at være inde og ude et par gange – at det med at komme ud med sine politiske erfaringer og forhåbentlig også kunne forklare ude i den virkelige verden, hvordan det politiske system fungerer, faktisk også er noget, der er efterspurgt, med god grund, ude forskellige steder, i foreninger, i organisationer, i virksomheder osv.
Bodil Kornbek (KD), 2004-05-28:
Men i stedet vælger Dansk Folkeparti altså at diskriminere, således at forbuddet kun skal gælde tørklæder, der bæres af tyrkiske, palæstinensiske og somaliske kvinder, men ikke hovedbeklædning, der bæres af kvinder inden for den kristne-jødiske kultur.
Manu Sareen (RV), 2012-03-27:
Derfor skal vi selvfølgelig også sammen med resten af EU-landene bevare og styrke de allerede indgåede internationale aftaler og forpligtelser vedrørende ligestilling mellem kønnene, selvstændiggørelse af kvinder og sikring af kvinders seksuelle og reproduktive sundhed og rettigheder.
Kamal Qureshi (SF), 2010-01-26:
Hadforbrydelser som er motiveret med udgangspunkt i offerets køn, seksualitet, religion, etnicitet, alder eller handicap m.v., er særlig grove forbrydelser, fordi disse forbrydelser ikke blot er et angreb på en bestemt person, men et angreb på en bestemt livsførelse eller en bestemt gruppe menneskers ret til at indgå i samfundet.
Ole Birk Olesen (LA), 2016-12-07:
Jeg mener, at regeringen, når man ser samlet på regeringsgrundlaget, fører en moderat borgerlig-liberal reformpolitik for at bringe Danmark ind i en fremtid, hvor tingene er lidt mere usikre, og hvor vi skal kæmpe lidt mere for tingene og ikke bare kan tage for givet, at det system, vi har opbygget i dag, er det bedste til at møde fremtiden, men hvor vi skal se åbent på, om der er nogle ting, vi kan gøre bedre.
Rasmus Nordqvist (ALT), 2016-03-04:
Det er derfor, at jeg igen, som jeg spurgte Venstres ordfører om, da han var på talerstolen, også bare må sige, at jeg ikke forstår, at man, hvis man er bekymret for danske værdier og for dansk kultur, så samtidig vælger at beskære kulturen så kraftigt, som man gør, fordi kultur netop er med til at skabe sammenhæng i samfundet og er med til at udvikle vores samfund i fællesskab.
Helle Thorning-Schmidt (S), 2014-06-10:
Til det vil jeg sige, at efter regeringens opfattelse kan udviklingsprojekter i Grønland, som vedrører uran eller sjældne jordarter, rejse spørgsmål af udenrigs-, forsvars- eller sikkerhedspolitisk karakter, og årsagen til, at de forhold er beskrevet i bemærkningerne til følgeforslaget til storskalaloven og har fået den nuværende formulering, skal jo findes i de politiske drøftelser om lovforslaget her i Danmark og i de drøftelser, der har været med selvstyret.
Karen Jespersen (V), 1999-02-11:
Min begrundelse var, at det ville tage alt for lang tid, og det kan vi jo så se nu, hvorefter de, der sagde, at vi skulle have de klageråd, nu siger, at nu har vi ikke tid til at vente, vi skal lave loven om. Hvorfor siger jeg så, at lovforslaget faktisk ikke hjælper, og det i virkeligheden mere handler om at profilere SF end at hjælpe de ældre?
Karen Hækkerup (S), 2005-10-12:
Vi synes derfor, det ville være oplagt at indføre et forbud mod at markedsføre usunde fødevarer til børn og unge, ligesom vi i øvrigt også gerne vil have en specifik bestemmelse om, at alkoholholdige drikkevarer i reklamer ikke må rette sig mod børn og unge.
Dennis Flydtkjær (DD), 2023-05-03:
Jeg er sådan set med på, at det her kan være en del af løsningen, men også, at der kan være andre løsninger – om det så er en bagatelgrænse eller det gode forslag fra hr. Rasmus Jarlov fra Det Konservative Folkeparti, som jeg også synes man bør kigge på.
Pernille Vigsø Bagge (SF), 2008-05-08:
Jeg er nødt til at sige, at den proces, vi har været vidne til nu i dag i Folketingssalen, der betyder, at vi nu ikke kan få det her forslag tilbage i udvalget, vil jeg også bruge de samme ord om: Det er udtryk for verdensfjern ideologisk centralisme, at et Folketing ikke engang kan få lov til at behandle en sag på baggrund af et medlems ønske.
Jacob Jensen (V), 2006-04-27:
Forslaget her centrerer sig om følgende tre elementer: For det første en fastsættelse af objektiviserede og harmoniserede kriterier for, i hvilken rækkefølge fordringer under inddrivelse dækkes, det, man også kalder dækningsrækkefølgen, for det andet en harmonisering af renter og gebyrer på forskellige restancer, og for det tredje gives det offentlige adgang til at foretage udlæg samt iværksætte lønindeholdelse for statens krav mod skadevolder for erstatning til ofre for forbrydelser.
Jacob Buksti (S), 2002-05-17:
Det andet er bare sådan en forbrugeroplysning til regeringen og til hr. Hans Andersen: Hvis man kan udvide kredsen og det ikke koster mere, fordi der er færre, der benytter sig af det, hvorfor lader man det så ikke omfatte alle, for så ender det jo med, at det ikke koster noget, fordi der slet ikke er nogen, der vil bruge det?
Lea Wermelin (S), 2025-02-21:
Næh, det, vi gør, er jo faktisk, at vi siger til de kvinder, at i stedet for at skulle gå og vente på en eller anden afgørelse i et abortsamråd, hvor det er nogle andre, der må træffe den beslutning, så giver vi retten til kvinderne selv, fordi vi tror på, at de selvfølgelig har alle de overvejelser, som hører sig til, når man skal træffe så alvorlig en beslutning.
Søren Pind (V), 2006-02-23:
Jeg må understrege, at der i de ord, jeg har sagt, ikke ligger nogen som helst form for moralsk fordømmelse af homoseksualitet, men der ligger en vægtning af barnets tarv, nemlig at det må være rimeligt at spørge, om en trods alt atypisk livsform skal tilføres de besværligheder, et adoptivbarn måtte have.
Keld Albrechtsen (EL), 2004-03-12:
Jeg må sige, at det er overraskende, at fru Gitte Seeberg kan sige, at det ikke er specielt problematisk for samarbejdet mellem Det Konservative Folkeparti og Dansk Folkeparti, at vi har kunnet konstatere, at Dansk Folkeparti står uden for det, som alle vi andre er enige om, nemlig at al politik må basere sig på fuld respekt for menneskerettigheder.
Peder Hvelplund (EL), 2022-02-01:
Nu skal jeg jo ikke gøre mig klog på, hvor Frie Grønne har fundet inspiration til det henne, men jeg kan da i hvert fald se, at der er flere sammenfald med naturpakken »Fra naturkrise til vildere og rigere natur«, som Enhedslisten fremlagde i 2019, hvor vi også havde et afsnit med om den bynære natur, men hvor vi så også havde fundet finansieringen til den.
Ole Stavad (S), 1999-01-19:
Det grundareal, der knytter sig til en ejendom på landet, er ofte væsentlig større end det grundareal, der knytter sig til et traditionelt parcelhus. Jeg er derfor indstillet på at ændre vurderingsreglerne, således at kun en del af dette grundareal indgår ved beregningen af lejeværdien.
Lene Jensen (S), 2006-03-22:
Jeg må sige, at når man står og på den ene side og praler af, at ingen har grund til at være bange, at det skal nok gå alt sammen, at det udelukkende handler om naturlig afgang, og at man på den anden side bliver fyret, hvis man nægter det for nogle meget unaturlige at flytte sig gennem landet, så synes jeg, det er hul tale.
René Christensen (DF), 2018-12-19:
Men jeg tror nu også, at vi i fællesskab kan berolige alle med, at der er langt, langt over 100 mandater bag Togfonden DK's fase 1, og derfor, ligegyldigt hvad der sker, også selv om der skulle komme et valg, er jeg overbevist om, at Togfonden DK's fase 1 kommer til at bestå, også med mere end 90 mandater efter et valg.
Morten Messerschmidt (DF), 2006-11-14:
De to ting, jeg tænker på, er selvfølgelig Revisionsrettens rapport om EU's budget, som endnu en gang, for tolvte gang, viser, at man overhovedet ikke har styr på pengene i EU, at der overhovedet ikke er styr på, hvor pengene går hen, i hvilke lommer de går, og om de går til de rigtige projekter.
Jens Henrik Thulesen Dahl (DF), 2022-06-07:
Så i stedet for at sige, at man er god nok, som man er, hvad jeg egentlig synes er det, man gerne skulle fortælle alle børn og unge, så fortæl dem, at de skal gøre det så godt, som de kan, for så er vi sådan set som samfund rigtig godt tilfredse.
Peter Christensen (V), 2010-05-20:
At man så har slået pjalterne sammen med SF, som er ligeglade med økonomisk ansvarlighed og EU's kriterier, er én ting, men at et parti, som selv har været med til at få Danmark ind i det regelsæt og er fløjtende ligeglad med, hvad der må komme af henstillinger, er uansvarligt.
Sophie Hæstorp Andersen (S), 2024-12-18:
Det er rigtigt, at der er blevet gennemført en udvidelse af varslingsreglerne med finansloven for 2022, men da initiativet ikke kunne gennemføres med de midler, der blev afsat, så er pengene altså gået til nogle andre initiativer for handicappede, dels til det kommende EU-kort for handicappede, der gør det lettere at krydse grænserne, dels til en udvidelse af den taskforce, der bl.a. skal se på at styrke kvaliteten i kommunernes afgørelser på handicapområdet.
Nick Hækkerup (S), 2009-04-30:
Prøv nu at komme ind i kampen og lad os snakke om det, det drejer sig om, lad os nu snakke om det forslag, der er til behandling her, lad os nu forholde os til, om der er realpolitiske spørgsmål, som samfundet måske kunne være tjent med at vi faktisk brugte tid på at diskutere i stedet for bruge tid på den der usaglige debatform.
Arne Rolighed (S), 2001-04-25:
I den første runde af kræfthandleplanen blev der sat i størrelsesordenen 500 mio. kr. af til forbedring af forholdene, og der ligger i aftalen, som jeg lavede med Amtsrådsforeningen og H:S i forbindelse med, at vi nu ville sikre alle patienter i Danmark, der får en livstruende sygdom, en behandling inden for 8 uger, at vi også skulle se på en mulighed for at fremskynde kræfthandleplanen til de forhandlinger, vi skal i gang med her i maj og juni måned.
Pernille Rosenkrantz-Theil (S), 2020-01-15:
Så vores udspil er, at det er samtlige uddannelser, og det er jo på baggrund af den betragtning, at vores udgangspunkt er, at det er en rigtig god idé, at uddannelse er gratis, og det vil sige, at vi, hvis der er meget store omkostninger forbundet med uddannelse, simpelt hen ikke synes, det er rimeligt.
Frank Aaen (EL), 2011-05-17:
Jeg mener, man kunne have forudset det, for ikke alene så man jo, hvad der skete i Mellemøsten i den periode, man vidste jo også, at det var en notorisk diktator – en, der undertrykte sin befolkning, en, som udførte tortur, og som på ingen måde burde kunne stå på Danmarks venneliste.
Birthe Rønn Hornbech (V), 2008-04-25:
Vi har ikke fundet det rimeligt, at sådan et beslutningsforslag ligefrem skulle befolkes af tre ministre på ministersæderne, men jeg kan bare hilse og sige fra undervisningsministeren, der har udstyret mig med et stykke papir, at der ikke er noget i det her forslag, som der nu tages stilling til i dag, som han kan støtte.
Susanne Eilersen (DF), 2016-02-12:
Vi vil gerne fjerne eller som minimum ændre de nuværende forældelsesfrister, når det gælder omsorgssvigt eller incest over for børn og unge, der er anbragt, sådan at man også som voksen har mulighed for at tage sager op om ting, der er begået i barndommen.
Sophie Hæstorp Andersen (S), 2010-01-27:
Men der er jo også en frustration hos den del af personalet, som skal blive tilbage på afdelingerne, og som kommer til at opleve de forringelser, det giver for patienterne, når der pludselig bliver længere imellem sygeplejerskerne, når der bliver længere imellem social- og sundhedsassistenterne, når man pludselig ikke bare kan få fat i en jordemoder, fordi der er blevet fyret tre jordemødre på Herlev Hospital.
Morten Helveg Petersen (RV), 1998-04-03:
Vi kan vælge helt at forbyde vækstfremmere, og det er den vej, vi i Det Radikale Venstre allerhelst vil gå, men det tager altså tid at forbyde dem, bl.a. fordi det skal dokumenteres, at de pågældende vækstfremmere er skadelige f.eks. med hensyn til at fremme resistens over for parallelt virkende humane antibiotika.
Tove Videbæk (KRF), 2000-02-10:
Samtidig skal man også huske, at for indvandrere, der har ønske om at vende tilbage til deres tidligere hjemland, er det vigtigt, at de kan begå sig på modersmålet, og yderligere er vi i Kristeligt Folkeparti interesserede i, at også indvandrerbørn bliver hele mennesker, der kender deres egen baggrund, kultur og historie, netop med henblik på, at de måske en dag selv måtte ønske at vende tilbage til det land, som de selv eller deres familie kommer fra, og det kan Dansk Folkeparti da ikke være imod.
Sophie Løhde (V), 2014-05-28:
Man vil ikke oversende nogen oplysninger om det, der findes ikke noget beslutningsgrundlag, og i dag kan man så sige, at man regner med en udgift på omkring 70 mio. kr. Vil ministeren være venlig at oversende et notat til Folketinget, hvori man redegør for, hvordan beslutningen om at etablere et udrejsecenter på Sjælsmark Kaserne kan realiseres for de 70 mio. kr.?
Simon Emil Ammitzbøll (RV), 2006-03-14:
Vi mener, at det er en fordel, at der er flere juridiske dommere, sådan at der ikke er risiko for, at de juridiske dommere prøver at påvirke lægfolkene, med hensyn til hvad de skal mene, men at der samtidig er mulighed for, at lægdommerne har mulighed for at spørge juridiske eksperter.
Torsten Schack Pedersen (V), 2016-03-31:
Det er alt fra definitionen af virksomheder af interesse for offentligheden, godkendelse af udenlandske revisorer, udførelse af revisionen, revisorers rapportering, kvalitetskontrol, offentligt tilsyn, sanktioner og offentliggørelse af afgørelser, hvor revisorer har fået påtale for deres arbejde, til deres valgperiode, afskedigelser, minoritetsbeskyttelse og en lang række yderligere elementer.
Jacob Jensen (V), 2010-04-29:
Det er jo egentlig pudsigt, at venstrefløjen har stillet denne forespørgsel om, hvordan regeringen har tænkt sig at håndtere den økonomiske politik, for det, vi foreløbig har set et meget klart billede af, er, at regeringen til forskel fra venstrefløjen har en tydelig og klar plan for, hvordan den har tænkt sig at løse denne udfordring.
Villy Søvndal (SF), 1998-04-23:
Den konkrete plan, vi skal forholde os til i dag, er at indsætte en international styrke på 1.850 mand, der skal sikre rammerne om folkeafstemningen, muliggøre tilbagevenden af flygtninge, etablere og overvåge nogle grænseovergangssteder og sikre samlingssteder for befolkningsgrupperne samt overvåge våbendepoterne og sikre, at våbenhvilen bliver overholdt, og at parternes tropper trækkes tilbage.
Keld Albrechtsen (EL), 2001-10-25:
Selvfølgelig er det ikke et problem, uanset hvor mange jøder vi har og får i dette samfund, og vi må være stolte af, at vi i dette samfund var i stand til at transportere jøderne væk fra nazisterne, dengang de kom for at internere dem og slå dem ihjel i koncentrationslejrene.
René Gade (ALT), 2016-04-01:
Er det ordførerens opfattelse, at soldaterne, der skal af sted, og forsvaret generelt mener, at det her er det rigtige tidspunkt og den rigtige beslutning at træffe – på trods af det tryk, der er på forsvaret; på trods af den i mine øjne noget svære plan, der skal føre til endemålet?
Birthe Rønn Hornbech (V), 2003-05-06:
Det er jo det, jeg egentlig har været imod fra starten, at man altså ved at komme og sige, at man er voldsramt og kan bibringe en sandsynlighed over for Udlændingestyrelsen, kan sætte det stempel på en mand, at han er voldsmand, selv om han ikke er dømt.
Morten Dahlin (V), 2022-06-09:
De græder over en minister, der står på talerstolen og siger, at hun er kisteglad for at fratage i tusindvis det frie skolevalg, at hun er kisteglad for nu at dele unge mennesker op i A-, B- og C-hold, alt efter hvad deres forældre tjener, med – det er jeg overbevist om – stigende mistrivsel til følge.
Jacob Jensen (V), 2018-05-22:
Men det er så også bare vigtigt, at vi ikke får en masse, kan man sige, gætværk, som finansministeren var inde på – 1 mia. kr. er altså ikke bare 1 mia. kr. i forbrug, det kommer an på, hvordan man bruger den osv. – og lægger den slags ting ind bare for at lægge det ind; der skal man selvfølgelig være sikker på, hvad det er, der ligger i de her beregninger og dermed også de tal, som vi så får frem i sidste ende, og som vi så kan tage en saglig, politisk diskussion ud fra.
Pia Olsen Dyhr (SF), 2010-12-02:
I den her undersøgelse er det blevet afprøvet på drægtige hunrotter i hele drægtighedsperioden samt i dieperioden, som hr. Per Clausen også tidligere var inde på, og her fandt man forringet indlæringsevne hos de hanunger, hvis mor havde været udsat for lave koncentrationer af bisfenol-A.
Kristian Thulesen Dahl (DF), 2014-11-04:
Da vi stod her før sommeren, mener jeg, at vi havde en uenighed, regeringspartierne og Dansk Folkeparti, i forhold til det her med, om antallet af asylansøgere, der kommer til Danmark, betød noget, om det godt kunne blive for mange, om vi skulle gøre noget ved, at det var mange også dengang, men der har jeg nu forstået, at det pres, der er kommet senest gennem de sidste par måneder, har betydet, at regeringen nu er enig med Dansk Folkeparti i, at det her med antallet af asylansøgere faktisk betyder noget, og at det godt kan blive for mange, der kommer på for kort tid, og så må man forholde sig til det.
Mette Frederiksen (S), 2012-11-06:
Og derfor håber jeg da sådan set også, at det, der kunne være den kollektive lære, også af den dagpengereform, der blev lavet i 2010 – hvad man end måtte mene om den – er, at man ikke skal tro, at blot fordi vi laver en arbejdsmarkedsreform, kommer alle mennesker i arbejde; tallene lige nu viser jo, at sådan forholder det sig ikke.
Keld Albrechtsen (EL), 2004-11-16:
Hvis det er misundelse, så o.k., så er det misundelsespolitik, men jeg synes også, at man kunne kalde det for retfærdighed, at der skulle være en vis rimelig adgang til boliger for alle, og at de allerbedst stillede i dette samfund, som måske endda stort set slipper for at betale skat, fordi de er søgt i skattely i et andet land, og som alligevel nyder godt af vores velfærdssamfunds privilegier, ikke skal have en tom bolig stående.
Özlem Sara Cekic (SF), 2014-02-18:
Vi støtter forslaget, da det sikrer, at kommunerne ikke kan spekulere i aftaler med egnsteatrene med høje lejeudgifter, ved at det sætter en begrænsning på den del af refusionsbeløbet, der må gå til huslejen, nemlig 15 pct.
Poul Nødgaard (DF), 2002-04-17:
Jeg synes, jeg kunne have forventet, at fru Grete Schødts med det gode sociale hjerte, hun faktisk er kendt herinde i Folketinget for at have, kunne have gået op og rost Dansk Folkeparti, fordi vi har rettet den kæmpe fejltagelse, som hendes parti stod i spidsen for at indføre for år tilbage, da de skulle bruge nogle penge til nogle politibetjente.
Anni Svanholt (SF), 2000-03-28:
Og udvalget her, der jo har arbejdet med betænkningen, har jo peget på, at der ikke eksisterer noget incitament for apotekerne til at udvise såkaldt omkostningsbevidsthed i forbindelse med leveringshyppighed og lignende service fra grossister og fra producenter og importører. Det er jo så derfor baggrunden for at ophæve forbudet.
Per Clausen (EL), 2013-04-30:
Det er også måske i sidste instans det, der gør, at Danmark ender et andet sted end det sted, som Dansk Folkeparti og Det Konservative Folkeparti ønsker; et andet sted end et sted, hvor vi går meget offensivt ind i at udvinde skifergas, fordi der er jo en række miljømæssige problemer i forbindelse med udvindingen.
Yildiz Akdogan (S), 2010-04-27:
Det er også derfor, at jeg fremhæver, at det er vigtigt, at vi prøver at sætte fokus på velfærd og velvære hos de ældre, og det er også derfor, at jeg er meget godt tilfreds med, at vi har sat det beløb af til den målrettede indsats, netop bedre kvalitet for de ældre.
Pernille Vermund (NB), 2020-01-14:
Det er i erkendelse af det, at jeg siger, at vi har en ny situation med et forlig, der er brudt sammen, og måske en mulighed for at få tilpasset den del af lovgivningen, som der var et flertal for før, men hvilket ikke kunne lade sig gøre, fordi man var bundet til, at alle skulle være enige.
Martin Lidegaard (RV), 2004-01-21:
En anden form for vækst kunne jo være, at vi kobler denne her diskussion til hele diskussionen om vandmiljøplan III og CAP-reform og siger, at der også er en vækst, der hedder, at man måske ved at påtage sig nogle forpligtelser i forhold til naturpleje og flere andre ting kan opnå nogle nye synergieffekter.